**projektas**

**reg. Nr. T-55**

**2.11. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PASVALIO RAJONO SAVIVALDYBĖS UGDYMO KOKYBĖS SKATINIMO PROGRAMOS ĮGYVENDINIMO GAIRIŲ PATVIRTINIMO**

2022 m. kovo d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu ir 4 dalimi, 54 straipsnio 2 dalimi*,* Lietuvos Respublikos švietimoįstatymo 54 straipsnio 3 dalimi, 58 straipsnio 1 dalies 1 punktu, įgyvendindama Pasvalio rajono savivaldybės strateginį plėtros planą 2021–2027 metams, patvirtintą Pasvalio rajono savivaldybės tarybos 2019 m. rugpjūčio 21 d. sprendimu Nr. T1-161 ,,Dėl Pasvalio rajono savivaldybės strateginio plėtros plano 2021–2027 metams patvirtinimo“, Pasvalio rajono savivaldybės taryba nusprendžia:

 Patvirtinti Pasvalio rajono savivaldybės ugdymo kokybės skatinimo programos įgyvendinimo gaires (pridedama).

 Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto skyriaus vyr. specialistė V. Bajoriūnaitė

2022-03-09 suderinta DVS Nr. RTS-62

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS UGDYMO KOKYBĖS SKATINIMO PROGRAMOS ĮGYVENDINIMO GAIRIŲ PATVIRTINIMO**

2022-03-09

Pasvalys

 **1. Sprendimo projekto rengimo pagrindas.**

 Pasvalio rajono savivaldybės strateginis plėtros planas 2021–2027 metams, patvirtintas Pasvalio rajono savivaldybės tarybos 2019 m. rugpjūčio 21 d. sprendimu Nr. T1-161 ,,Dėl Pasvalio rajono savivaldybės strateginio plėtros plano 2021–2027 metams patvirtinimo“.

**2. Sprendimo projekto tikslai ir uždaviniai.**

Patvirtinti Pasvalio rajono savivaldybės ugdymo kokybės skatinimo programos įgyvendinimo gaires (toliau – Gairės).

**3. Kokios siūlomos naujos teisinio reguliavimo nuostatos ir kokių rezultatų laukiama.**

Pasvalio rajono savivaldybės ugdymo kokybės skatinimo programos įgyvendinimo gairės nusako veiklos kryptis / priemones, kurios suprantamos kaip paskatos Savivaldybės švietimo įstaigoms ir mokytojams siekti aukštesnių mokinių mokymosi / ugdymosi pasiekimų tobulinant ugdymo proceso organizavimą, mokyklų vadovų ir mokytojų kvalifikaciją ir kompetencijas, įtvirtinant lyderystę, didinant mokytojo profesijos patrauklumą.

Su Gairių projektu supažindintos švietimo įstaigos, kalbėta Švietimo taryboje. Konkrečių pasiūlymų negauta.

**4. Skaičiavimai, išlaidų sąmatos, finansavimo šaltiniai**.

Pasvalio rajono savivaldybės ugdymo kokybės skatinimo programos įgyvendinimo gairėse numatytų krypčių / priemonių *(Gairių 7.1–7.10 punktai)* įgyvendinimas bus detalizuojamas atitinkamuose tvarkų aprašuose.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Nėra.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**7. Sprendimo projekto antikorupcinis vertinimas.**

Antikorupcinio vertinimo pažyma 2022-03-10 Nr. AP-23.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Švietimo ir sporto skyrius. Švietimo ir sporto skyriaus vedėjas.

Švietimo ir sporto skyriaus Virginija Bajoriūnaitė

vyriausioji specialistė

 PATVIRTINTA

 Pasvalio rajono savivaldybės tarybos

 2022 m. kovo 30 d. sprendimu Nr. T1-

**PASVALIO RAJONO SAVIVALDYBĖS**

**UGDYMO KOKYBĖS SKATINIMOPROGRAMOS ĮGYVENDINIMO GAIRĖS**

**I SKYRIUS**

**BENDROSIOS NUOSTATOS**

1. Pasvalio rajono savivaldybės ugdymo kokybės skatinimo programos įgyvendinimo gairės (toliau – Gairės) nusako veiklos kryptis ir priemones, kurios suprantamos kaip paskatos Pasvalio rajono savivaldybės (toliau – Savivaldybė) švietimo įstaigoms ir mokytojams siekti aukštesnių mokinių mokymosi / ugdymosi pasiekimų tobulinant ugdymo proceso organizavimą, mokyklų vadovų ir mokytojų kvalifikaciją ir kompetencijas bei įtvirtinant lyderystę.

2. Tikslas – gerinti Savivaldybės mokyklų mokinių mokymosi pasiekimus ir mažinti skirtumus tarp mokyklų.

3. Uždavinys – skatinti Savivaldybės švietimo įstaigų vadovų, mokytojų ir mokinių motyvaciją siekti aukštesnių mokymosi pasiekimų, suteikiant konsultacinę ir finansinę pagalbą.

4. Gairėse numatytomis priemonėmis įgyvendinami Pasvalio rajono savivaldybės strateginio plėtros plano 2021–2027 metams, patvirtinto Pasvalio rajono savivaldybės tarybos 2019 m. rugpjūčio 21 d. sprendimu Nr. T1-161 ,,Dėl Pasvalio rajono savivaldybės strateginio plėtros plano 2021–2027 metams patvirtinimo“, II prioriteto ,,Aukšta gyvenimo kokybė socialiai atsakingame ir pilietiškame rajone“ 2.1. tikslo ,,Galimybių mokytis ir tobulėti visiems užtikrinimas“ 2.1.1. uždavinys ,,Tobulinti ugdymo(-si) infrastruktūrą, aplinką ir materialinę bazę, diegti inovacijas“ ir 2.1.2. uždavinys ,,Gerinti švietimo paslaugų kokybę, veiksmingumą ir prieinamumą“.

**II SKYRIUS**

**GAIRIŲ PASKIRTIS**

5. Gairėse numatytos Ugdymo kokybės skatinimo programos įgyvendinimo priemonės / kryptys skirtos tam tikrų švietimo srities problemų sprendimui:

5.1. Pedagoginio personalo kompetencijos tobulinimo ir motyvacijos didinimo, trūkstamų specialybių darbuotojų pritraukimo;

5.2. Ugdymo organizavimo tobulinimo ir mokymosi motyvacijos didinimo;

5.3. Švietimo įstaigų edukacinių aplinkų modernizavimo.

6. Problemų pagrindimas:

6.1. 2016 m. rugsėjo 1 d. duomenimis, Savivaldybės bendrojo ugdymo mokyklose ir ikimokyklinio ugdymo įstaigose pagrindinėje darbovietėje iš viso dirbo 396 pedagoginiai darbuotojai (be įstaigų vadovų): 317 bendrojo ugdymo mokyklose ir 79 ikimokyklinio ugdymo įstaigose. Išanalizavus jų pasiskirstymą pagal amžiaus grupes, matyti, kad daugiausia pedagoginių darbuotojų yra 50–59 m. amžiaus – 149, tai sudaro 37,6 proc. nuo bendro skaičiaus. 60–64 m. amžiaus – 37 (9,8 proc.). Vyresnių nei 65 m. amžiaus – 10 (2,5 proc.). Iki 35 m. amžiaus buvo 33 (8,3 proc.).

2020 m. rugsėjo 1 d. duomenimis, Savivaldybės bendrojo ugdymo mokyklose ir ikimokyklinio ugdymo įstaigose pagrindinėje darbovietėje iš viso dirbo 371 pedagoginis darbuotojas (be įstaigų vadovų): 217 bendrojo ugdymo mokyklose ir 94 ikimokyklinio ugdymo įstaigose. Išanalizavus jų pasiskirstymą pagal amžiaus grupes, matyti, kad daugiausia pedagoginių darbuotojų yra 50–59 m. amžiaus – 145, tai sudaro 39 proc. nuo bendro skaičiaus. 60–64 m. amžiaus – 61 (16,4 proc.). Vyresnių nei 65 m. amžiaus – 6 (1,6 proc.). Iki 35 m. amžiaus – 24 (6,5 proc.).

Pastebima tendencija, kad daugėja vyresnio amžiaus pedagoginių darbuotojų ir nėra ateinančių dirbti jaunų pedagogų.

***1 lentelė.*** *Savivaldybės mokyklose dirbančių pedagoginių darbuotojų amžius*

|  |  |  |  |
| --- | --- | --- | --- |
| Amžius | 2016 m. | 2020 m. | 2021 m. |
| Bendrojo ugdymo mokyklose | Ikimokyklinio ugdymo įstaigose | Bendrojo ugdymo mokyklose | Ikimokyklinio ugdymo įstaigose | Bendrojo ugdymo mokyklose | Ikimokyklinio ugdymo įstaigose |
| Jaunesni nei 25 m. | 2 | 2 | 0 | 1 | 1 | 0 |
| 25–29 m. | 5 | 3 | 2 | 6 | 2 | 6 |
| 30–34 m. | 16 | 5 | 7 | 8 | 8 | 7 |
| 35–39 m. | 34 | 7 | 22 | 6 | 14 | 9 |
| 40–44 m. | 51 | 6 | 35 | 9 | 26 | 10 |
| 45–49 m. | 51 | 18 | 51 | 12 | 46 | 11 |
| 50–54 m. | 55 | 12 | 50 | 20 | 45 | 19 |
| 55–59 m. | 61 | 21 | 58 | 17 | 59 | 17 |
| 60–64 m. | 32 | 5 | 46 | 15 | 42 | 17 |
| 65 m. ir vyresni | 10 | 0 | 6 | 0 | 8 | 2 |

*Duomenų šaltinis: ŠVIS, 3-mokykla; ŠV-03(pedagogai)*

***2 lentelė.*** *Savivaldybės bendrojo ugdymo mokyklose dirbančių vadovų (direktorių ir pavaduotojų ugdymui, skyrių vedėjų) amžius*

|  |  |  |  |
| --- | --- | --- | --- |
| Amžius | 2016 m. | 2020 m. | 2021 m. |
| Jaunesni nei 25 m. | 0 | 0 | 0 |
| 25–29 m. | 0 | 0 | 0 |
| 30–34 m. | 0 | 0 | 0 |
| 35–39 m. | 1 | 1 | 1 |
| 40–44 m. | 6 | 3 | 3 |
| 45–49 m. | 6 | 4 | 6 |
| 50–54 m. | 11 | 8 | 5 |
| 55–59 m. | 4 | 5 | 7 |
| 60–64 m. | 3 | 4 | 4 |
| 65 m. ir vyresni | 2 | 1 | 0 |
| Iš viso: | 33 | 26 | 26 |

*Duomenų šaltinis: ŠVIS, 3-mokykla*

6.2. Nuo 2018 m. sausio 1 d. įsigaliojo Lietuvos Respublikos švietimo įstatymo nuostatos dėl švietimo įstaigos vadovo skyrimo viešo konkurso būdu į pareigas penkeriems metams. *(Vadovaujantis Lietuvos Respublikos Švietimo įstatymo Nr. I-1489 37, 43, 47, 48, 53, 56, 57, 58, 59, 60, 64, 68 straipsnių pakeitimo ir įstatymo papildymo 51, 563 straipsniais įstatymu organizuojami konkursai...).* Iki 2021 m. liepos 1 d. Savivaldybėje organizuoti konkursai 9 švietimo įstaigų vadovų pareigoms; iš jų – 4 (apie 45 proc. visų organizuotų konkursų) nesant pretendentų buvo skelbiami pakartotinai.

6.3. Švietimo įstaigose kasmet yra tam tikrų specialybių pedagoginio personalo poreikis.

***3 lentelė.*** *Pedagoginio personalo poreikis Savivaldybės švietimo įstaigose*

|  |  |
| --- | --- |
| **Dalykas** | **Poreikis (etatų sk.)** |
| **2020-09-01** | **2021-09-01** |
| Fizikos mokytojas | 0 | 0,5 |
| Ikimokyklinio ugdymo auklėtojas  | 4,85 | 1 |
| Anglų k. | 1 | 0 |
| Lietuvių k. mokytojas | 1 | 0,6 |
| Logopedas | 0,5 | 1 |
| Psichologas | 2 | 2 |
| Spec. pedagogas-logopedas | 0 | 1 |
| Pradinio ugdymo mokytojas | 0 | 0,85 |
| Muzikos mokytojas | 0,5 | 0 |

*Duomenų šaltinis: įstaigų pateikta informacija*

6.4. Savivaldybės mokyklų mokinių Pagrindinio ugdymo pasiekimų patikrinimo (PUPP) vidurkiai yra žemesni už Lietuvos vidurkį. Didžiausias skirtumas – matematikos PUPP rezultatų. Savivaldybės vidurkis žemesnis už šalies atskirais metais yra nuo 0,35 iki 1,02 taško. Lietuvių k. rezultatų skirtumas yra mažesnis ir atskirais metais yra nuo 0,01 iki 0,41.

***4 lentelė.*** *Savivaldybės mokinių PUPP rezultatai (dalykų vidurkis)*

|  |  |  |
| --- | --- | --- |
| Metai | **Lietuvių k.** | **Matematika** |
| Lietuva | Pasvalys | Skirtumas | Lietuva | Pasvalys | Skirtumas |
| 2016 m. | 6,54 | 6,32 | - 0,22 | 5,73 | 5,13 | - 0,6 |
| 2017 m. | 6,45 | 6,41 | - 0,04 | 5,84 | 5,49 | - 0,35 |
| 2018 m. | 6,26 | 6,25 | - 0,01 | 4,74 | 4,32 | - 0,42 |
| 2019 m. | 6,28 | 5,87 | - 0,41 | 5,29 | 4,93 | - 0,36 |
| 2021 m. | 6,50 | 6,32 | - 0,18 | 6,12 | 5,10 | - 1,02 |

*Pastaba. 2020 m. PUPP nevyko dėl Covid-19 pandemijos Duomenų šaltinis: NŠA*

Vertinant Savivaldybės mokyklų abiturientų valstybinių brandos egzaminų rezultatus (išlaikymas proc.), pastebima tendencija, kad aukštesni už šalies yra tik biologijos, chemijos, istorijos ir geografijos VBE rezultatai. Kitų dalykų – dažniausiai būna žemesni; skirtumas nuo 0,3 iki 9.

***5 lentelė.*** *Savivaldybės mokinių valstybinių brandos egzaminų rezultatai (išlaikymas proc.)*

|  |  |  |  |  |  |  |  |
| --- | --- | --- | --- | --- | --- | --- | --- |
| **Dalykas** |  | **2016 m.** | **2017 m.** | **2018 m.** | **2019 m.** | **2020 m.** | **2021 m.** |
| Anglų k. | Lietuva | 97,9 | 98,5 | 99,3 | 97,9 | 98,9 | 97,9 |
| Pasvalys | 92,7 | 98,0 | 97,3 | 98,3 | 97,4 | 98,4 |
| Biologija | Lietuva | 95,5 | 97,8 | 98,7 | 97,5 | 97,7 | 97,2 |
| Pasvalys | 95,7 | 95,1 | 100 | 100 | 100 | 98,2 |
| Chemija | Lietuva | 98,5 | 99,1 | 98,4 | 97,8 | 97,4 | 94,5 |
| Pasvalys | 100 | 94,4 | 100 | 93,8 | 100 | 100 |
| Fizika | Lietuva | 98,2 | 97,6 | 97,8 | 96,8 | 94,7 | 97,0 |
| Pasvalys | 95,2 | 91,7 | 90 | 100 | 88,9 | 94,1 |
| IKT | Lietuva | 93,5 | 97,0 | 97,3 | 96,8 | 93,3 | 91,3 |
| Pasvalys | 89,7 | 88,0 | 100 | 100 | 84,7 | 100 |
| Istorija | Lietuva | 98,3 | 89,0 | 95,3 | 98,9 | 99,8 | 98,7 |
| Pasvalys | 99,0 | 98,8 | 97,9 | 98,6 | 100 | 100 |
| Lietuvių k. | Lietuva | 89,8 | 89,0 | 91,8 | 90,9 | 89,3 | 91,4 |
| Pasvalys | 87,0 | 88,7 | 90,5 | 90,1 | 90,3 | 85,5 |
| Matematika | Lietuva | 89,3 | 94,4 | 87,6 | 82,5 | 67,7 | 84,8 |
| Pasvalys | 83,9 | 96,9 | 87,8 | 80,4 | 66,9 | 87,8 |
| Geografija | Lietuva | 98,5 | 98,4 | 96,4 | 96,5 | 99 | 98 |
| Pasvalys | 100 | 100 | 100 | 97,1 | 100 | 100 |

*Duomenų šaltinis: NŠA*

*Pasvalio r. savivaldybės rezultatai aukštesni už šalies.*

6.5. Kasmet už aukštus pasiekimus paskatinama piniginiais prizais daugiau kaip po 30 bendrojo ugdymo mokyklų 1–12 klasių mokinių, olimpiadų, konkursų, varžybų ir kitų renginių nugalėtojų bei juos rengusių mokytojų.

***6 lentelė.*** *Savivaldybės mokyklų gabių vaikų ir juos rengusių mokytojų skatinimas*

|  |  |
| --- | --- |
| Metai | Skirta lėšų (Eur) |
| 2021 | 2590 |
| 2020 | 5520 |
| 2019 | 4520 |
| 2018 | 5350 |
| 2017 | 3830 |

*Duomenų šaltinis: Švietimo ir sporto sk. informacija*

6.6. 2019–2021 m. Savivaldybė dalyvavo projekte ,,Lyderių laikas 3“. Vykdant šį projektą 6 savivaldybės švietimo įstaigų atstovai baigė ISM Vadybos ir ekonomikos universitete formaliųjų magistrantūros studijų programą „Švietimo[lyderystė](http://www.lyderiulaikas.smm.lt/mokymasis/formaliosios-studijos/lyderystes-studijos-lietuvoje/4361-atranka-lyderi-laiko-3-formalij-magistrantros-studij-programos-vietimo-lyderyst-antrj-laid)“; 36 mokytojai dalyvavo neformaliosios švietimo lyderystės studijose.

Savivaldybės pokyčio projekto ,,Lyderių laikas 3“ tema ,,Atsakomybės mokytis ugdymas(is)“. Projekto tikslas – taikant savivaldaus mokymo(si) principus ugdyti atsakomybę už mokymo(si) rezultatus, siekiant individualios mokinio pažangos.

Pokyčio projekto įgyvendinime iš viso dalyvauja 7 mokyklos: Pasvalio r. Joniškėlio Gabrielės Petkevičaitės-Bitės, Pasvalio Petro Vileišio, Pasvalio r. Pumpėnų ir Vaškų gimnazijos; Pasvalio Lėvens pagrindinė mokykla ir Pasvalio r. Krinčino Antano Vienažindžio bei Pasvalio Svalios progimnazijos. Įtrauktos skirtingos klasės – nuo pradinio ugdymo (2–4 kl.) iki pagrindinio ugdymo (5–10 kl.). Savivaldaus mokymo(si) metodai taikomi per skirtingų dalykų pamokas: technologių, lietuvių k., užsienio k., matematikos, istorijos, muzikos, dailės, fizikos, biologijos ir kt. Klasės vadovo veiklos pagrindiniai tikslai ir uždaviniai siejami su projekto tikslais ir uždaviniais – ugdyti atsakomybę už mokymo(si) rezultatus, siekiant individualios mokinio pažangos.

Įgyvendinant projekto veiklas pastebėtas pokytis – pradėta visose ugdymo įstaigose kalbėti apie kitokį mokymą ir mokymąsi, suplanuotos bendros veiklos pokyčiams įgyvendinti. Pastebima bendra tendencija, kad mokytojų, mokinių santykiai ir bendradarbiavimo įgūdžiai tampa veiksmingesni siekiant mokinio individualios pažangos.

6.7. Dvi mokyklos – Pasvalio r. Vaškų gimnazija ir Pasvalio Svalios progimnazija dalyvauja projekte ,,Kokybės krepšelis“. Tikslas – mokinių ugdymosi pasiekimų gerinimas. Uždaviniai:

- padėti savivaldybėms sudaryti prielaidas ugdymo kokybei gerėti;

- gerinti mokyklų atsakomybę ir atskaitomybę už ugdymo kokybę, skiriant finansavimą mokyklos veiklai tobulinti ir gerosios patirties sklaidai;

- sumažinti bendrojo ugdymo kokybės skirtumustarp mokyklų, jose besimokančių skirtingų mokinių grupių ir (ar) klasių, suteikiant konsultacinę ir finansinę pagalbą.

6.8. Daugiau kaip 10 metų vykdoma akcija ,,Kuriame jaukią mokyklos aplinką“. Akcijos tikslas – skatinti švietimo įstaigų kūrybiškumą ir savarankiškumą, kurti mokyklos vidaus ir lauko edukacines erdves, ugdyti mokinių aplinkosaugos ir bendrąsias vertybes, formuoti švietimo įstaigos aplinkos savitumą, skleisti gerąją patirtį.

Švietimo įstaigos, dalyvaudamos akcijoje, tobulina esamas ir kuria naujas edukacines erdves. Akcija ,,Kuriame jaukią mokyklos aplinką“ sudaro prielaidas, kad Savivaldybės mokyklos sistemingai dalyvauja Lietuvos Respublikos švietimo, mokslo ir sporto ministerijos bei Lietuvos mokinių neformaliojo švietimo centro organizuojamame Mokyklų edukacinių erdvių konkurse ir tampa nugalėtojomis.

6.9. Švietimo įstaigos skatinamos dalyvauti įvairiuose nacionaliniuose projektuose, konkursuose, kurių tikslas skatinti mokyklų bendruomenes sudaryti sąlygas ugdymo kokybės gerinimui, aprūpinti įstaigas ugdymo priemonėmis ir pan. (,,Kokybės krepšelis“, ,,Tūkstantmečio mokykla“, ,,Lyderių laikas 3“, ,,Visos dienos mokykla“, ,,Junior Achievement“ ir kt.).

**III SKYRIUS**

**GAIRIŲ ĮGYVENDINIMAS**

7. Gairių priemonės / kryptys – tai valstybės ir / ar Savivaldybės institucijų teisės aktuose numatytų sričių veiklos įgyvendinimo reglamentavimas:

7.1. Kokybės krepšelio skyrimas bendrojo ugdymo mokykloms;

7.2. Pasvalio rajono pedagogų studijų rėmimas;

7.3. Pasvalio rajono savivaldybės švietimo įstaigų vadovų, jų pavaduotojų ugdymui, ugdymą organizuojančių skyrių vedėjų, mokytojų ir pagalbos mokiniui specialistų dalinių kelionės išlaidų į darbą kompensavimas;

7.4. Pasvalio rajono savivaldybės bendrojo ugdymo mokyklų 1–12 klasių mokinių, olimpiadų, konkursų, varžybų ir kitų renginių nugalėtojų bei juos rengusių mokytojų skatinimas;

7.5. Pasvalio rajono savivaldybės švietimo įstaigų konkurso ,,Kuriame jaukią ugdymo aplinką“ organizavimas;

7.6. Pasvalio rajono savivaldybės ,,Metų mokytojo“ nominacijos skyrimas;

7.7. Pasvalio rajono savivaldybės švietimo įstaigų ugdymo proceso tobulinimo iniciatyvų skatinimas;

7.8. Visos dienos mokyklos veiklos organizavimas Pasvalio rajono savivaldybės bendrojo ugdymo mokyklose;

7.9. STEAM ugdymo ir informacinių technologijų plėtra Pasvalio rajono savivaldybės mokyklose;

7.10. Kitos nacionalinės ir (ar) Savivaldybės lygmens ugdymo kokybės skatinimo priemonės.

**IV SKYRIUS**

**BAIGIAMOSIOS NUOSTATOS**

8. Gairėse numatytų priemonių įgyvendinimą koordinuoja Savivaldybės administracijos Švietimo ir sporto skyrius.

9. Atskirų priemonių įgyvendinimas detalizuojamas atitinkamuose tvarkos aprašuose, renginių nuostatuose, kituose dokumentuose.

10. Priemonėms įgyvendinti naudojamos valstybės ir Savivaldybės biudžeto lėšos. Finansinę paramą gali skirti rėmėjai.

11. Gairėse numatytų priemonių įgyvendinimo stebėsena vykdoma kasmet. Atsižvelgiant į stebėsenos rezultatus, esant poreikiui, priemonės gali būti koreguojamos, papildomos naujomis, tikslinami rodikliai ir pan.

\_\_\_\_\_\_\_\_\_\_\_\_\_\_\_\_\_\_\_\_\_